دڵم لە سەودای خوەشەویسی
ئاگر گرد و
جوور کویرەی زوخاڵ سزیا
ڕووژەیل ڕووشنام
جاری تره‌ک
جوور ئەسپ هەراسانیگ
دا له‌ هيله‌و
زەنجیرو پاوه‌ن پای بڕی و
کوورانە مل نا وەرەو تیەریکی
هس جارانم جویلیاو
وەیاد عشقە سەر نەگردیەگەی
چەن ساڵەی گوزه‌يشتم و
وەل کاروان عشقا کەفتە ڕی
وە ئه‌زره‌تڕەسین
وە ئاره‌زووەيل سه‌رنگوون
ڕووژەیل وه‌رينم
وەلی داخ گرانيگمه‌
پیری لە ناکاو
هات وه‌ره‌و پيريم و
تیر له‌ كه‌وان وه‌شان و
هاته‌ مه‌يدانم
پەت و سێدارەی مردنیش
كه‌فته‌ تەوق گەردنم
ئه‌زه‌ره‌ته‌يلم جوانه‌مه‌رگ كردو
گشت گشت يادگاريه‌يل ژيانم
زنی وە چاڵ کرد
رووح و جەستە وەل خوەیا برد
